CELEX: 32020D1348
Language: bg
Date: 2020-09-25 00:00:00
Title: Решение за изпълнение (ЕС) 2020/1348 на Съвета от 25 септември 2020 година за предоставяне на временна подкрепа на Република Хърватия съгласно Регламент (ЕС) 2020/672 с цел смекчаване на рисковете от безработица при извънредните обстоятелства вследствие на избухването на COVID-19

29.9.2020   
               
               
                  BG
               
               
                  Официален вестник на Европейския съюз
               
               
                  L 314/28
               
            
         РЕШЕНИЕ ЗА ИЗПЪЛНЕНИЕ (ЕС) 2020/1348 НА СЪВЕТА
         от 25 септември 2020 година
         за предоставяне на временна подкрепа на Република Хърватия съгласно Регламент (ЕС) 2020/672 с цел смекчаване на рисковете от безработица при извънредните обстоятелства вследствие на избухването на COVID-19
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2020/672 на Съвета от 19 май 2020 година за създаване на Европейски инструмент за временна подкрепа с цел смекчаване на рисковете от безработица при извънредни обстоятелства (SURE) вследствие на избухването на COVID-19 (1), и по-специално член 6, параграф 1 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 6 август 2020 г. Хърватия поиска финансова помощ от Съюза, с която да допълни националните си усилия за преодоляване на въздействието от избухването на COVID-19 и на социално-икономическите му последици за работниците и самостоятелно заетите лица.
                  
               
                     (2)
                  
                  
                     Избухването на COVID-19 и предприетите от Хърватия извънредни мерки за преодоляване на разпространението на вируса и на социално-икономическите и здравните последици от този феномен се очаква да се отразят изключително сериозно на публичните финанси. Според прогнозата на Комисията за Хърватия от пролетта на 2020 г., към края на 2020 г. дефицитът по консолидирания държавен бюджет се очаква да достигне 7,1 % от брутния вътрешен продукт (БВП), а консолидираният държавен дълг — 88,6 % от БВП. Според междинната прогноза на Комисията за Хърватия от лятото на 2020 г., през 2020 г. БВП се очаква да намалее с 10,8 %.
                  
               
                     (3)
                  
                  
                     Избухването на COVID-19 блокира значителна част от работната сила в Хърватия. Това доведе до внезапно и съществено увеличение на публичните разходи на Хърватия, свързани с посочените в съображения 4 и 5 субсидии за запазване на заетостта в засегнатите от COVID-19 сектори и помощи за съкратено работно време.
                  
               
                     (4)
                  
                  
                     По-специално въз основа на посочения в искането на Хърватия от 6 август 2020 г.„Закон за пазара на труда“ (2) Хърватската служба по заетостта реши (3) да въведе мярка, с която при условие за запазване на трудовите правоотношения се съфинансират заплатите на наетите лица в предприятията, чиито приходи са спаднали с 20 % за периода март—май 2020 г. или с 50 % — през юни 2020 г. За март 2020 г. съфинансирането е в размер на 3 250,00 куни за наето лице на пълно работно време, а за април, май и юни 2020 г. — 4 000 куни месечно за наето лице на пълно работно време.
                  
               
                     (5)
                  
                  
                     Въз основа на „Закона за пазара на труда“ Хърватската служба по заетостта също така реши (4) да въведе мярка, с която при условие за запазване на трудовите правоотношения се компенсира временното съкращаване на работното време в периода юни—декември 2020 г. в предприятията с над 10 наети лица, независимо от сектора на дейност. С тази мярка може да се финансират 2 000 куни месечно за наето лице.
                  
               
                     (6)
                  
                  
                     Хърватия изпълнява условията по член 3 от Регламент (ЕС) 2020/672 за отпускане на финансова помощ. Хърватия предостави на Комисията подходящи доказателства, че, считано от 1 февруари 2020 г., нейните извършени и планирани публични разходи са се увеличили с 1 381 780 800 евро в резултат на националните мерки за справяне със социално-икономическите последици от избухването на COVID-19. Това представлява внезапно и съществено увеличение поради почти незабавното и безпрецедентно нарастване на броя на обхванатите от тези мерки работници и огромния размер на свързаните с тях разходи в Хърватия. Хърватия възнамерява да финансира 210 000 000 евро от увеличения размер на разходите със средства на Съюза и 151 180 800 евро — със собствено финансиране.
                  
               
                     (7)
                  
                  
                     В съответствие с член 6 от Регламент (ЕС) 2020/672 Комисията се консултира с Хърватия и провери внезапното и съществено увеличение на извършените и планирани публични разходи, пряко свързани с посочените в искането от 6 август 2020 г. схеми за подпомагане на работата на непълно работно време и подобни мерки.
                  
               
                     (8)
                  
                  
                     Поради това на Хърватия следва да се предостави финансова помощ, за да ѝ се съдейства да се справи със социално-икономическите последици от тежкия икономически шок, причинен от избухването на COVID-19. Комисията следва да вземе решенията относно падежа, размера и отпускането на траншовете и вноските в тясно сътрудничество с националните органи.
                  
               
                     (9)
                  
                  
                     Настоящото решение не засяга резултата от евентуалните процедури относно нарушения на функционирането на вътрешния пазар, които биха могли да бъдат открити в частност по силата на членове 107 и 108 от Договора. То не отменя посоченото в член 108 от Договора изискване към държавите членки да уведомяват Комисията за случаите, които биха могли да представляват държавна помощ.
                  
               
                     (10)
                  
                  
                     Хърватия следва редовно да уведомява Комисията за изпълнението на планираните публични разходи, за да ѝ позволи да прецени доколко те са били изпълнени от Хърватия.
                  
               
                     (11)
                  
                  
                     Решението за предоставяне на финансова помощ се взима с отчитане на съществуващите и очакваните нужди на Хърватия, както и на исканията за финансова помощ съгласно Регламент (ЕС) 2020/672, които вече са представени или за които е планирано да бъдат представени от други държави членки, при прилагане на принципите на равно третиране, солидарност, пропорционалност и прозрачност,
                  
               ПРИЕ НАСТОЯЩОТО РЕШЕНИЕ:
         
            Член 1
            Хърватия изпълнява условията по член 3 от Регламент (ЕС) 2020/672.
         
         
            Член 2
            
               1.   Съюзът отпуска на Хърватия заем с максимален размер 1 020 600 000 евро. Неговият максимален среден срок до падежа е 15 години.
            
            
               2.   Срокът на разполагаемост на предоставената съгласно настоящото решение финансова помощ е 18 месеца, считано от първия ден след датата, на която настоящото решение поражда действие.
            
            
               3.   Комисията предоставя на Хърватия финансовата помощ от Съюза чрез максимум осем транша. Всеки транш може да се изплаща на една или няколко вноски. Срокът до падежа на вноските по първия транш може да бъде по-дълъг от максималния среден срок до падежа, посочен в параграф 1. В такъв случай срокът до падежа на останалите вноски се фиксира така, че след изплащането на всички траншове да е бил спазен посоченият в параграф 1 максимален среден срок до падежа.
            
            
               4.   Отпускането на първия транш зависи от влизането в сила на споразумението за заем, посочено в член 8, параграф 2 от Регламент (ЕС) 2020/672.
            
            
               5.   Хърватия поема разходите по посоченото в член 4 от Регламент (ЕС) 2020/672 финансиране от Съюза за всеки транш, а също така и евентуалните такси и направени от Съюза разходи във връзка с финансирането, отнасящо се до заема, предоставен в съответствие с параграф 1 от настоящия член.
            
            
               6.   Комисията взема решение относно размера и отпускането на траншовете, както и размера на вноските.
            
         
         
            Член 3
            Хърватия може да финансира следните мерки:
            
                        а)
                     
                     
                        субсидии за запазване на заетостта в засегнатите от COVID-19 сектори — както е предвидено в „Решението на Хърватската служба по заетостта от 20 март 2020 г.“ с последващите му изменения, съгласно членове 35 и 36 от „Закона за пазара на труда“; както и
                     
                  
                        б)
                     
                     
                        помощи за съкратено работно време — както е предвидено в „Решението на Хърватската служба по заетостта от 29 юни 2020 г.“ с последващите му изменения, съгласно членове 35 и 36 от „Закона за пазара на труда“.
                     
                  
         
            Член 4
            Хърватия уведомява Комисията до 30 март 2021 г. и на всеки шест месеца след тази дата за изпълнението на планираните публични разходи, докато тези разходи не бъдат изцяло изпълнени.
         
         
            Член 5
            Адресат на настоящото решение е Република Хърватия.
            Настоящото решение поражда действие в деня на нотифицирането му на неговия адресат.
         
         
            Член 6
            Настоящото решение се публикува в Официален вестник на Европейския съюз.
            
         
         
            Съставено в Брюксел на 25 септември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 159, 20.5.2020 г., стр. 1.
         
            (2)  Обн. в ДВ 118/18, 32/20.
         
            (3)  Решение, прието на 20 март 2020 г., и изменено на 25 март, 7 април, 9 април, 6 май, 28 май, 18 юни, 25 юни, 10 юли и 29 юли 2020 г.. Решенията са достъпни на: https://www.hzz.hr/o-hzz/upravno-vijece/upravno-vijece_sjednice-2020.php.
         
            (4)  Решение, прието на 29 юни 2020 г., и изменено на 10 юли 2020 г., достъпно на: https://www.hzz.hr/o-hzz/upravno-vijece/upravno-vijece_sjednice-2020.php.